ระเบียบกรมประมงระเบียบกรมประมงเรื่องการขึ้นทะเบียนองค์กรชุมชนประมงท้องถิ่นพ.ศ. ๒๕๕๘ โดยที่เป็นการสมควรกำหนดหลักเกณฑ์ วิธีการและเงื่อนไขในการขึ้นทะเบียนองค์กรชุมชนประมงท้องถิ่นเพื่อประโยชน์ในการส่งเสริมการมีส่วนร่วมและสนับสนุนชุมชนประมงท้องถิ่นในการจัดการการบำรุงรักษา การอนุรักษ์ การฟื้นฟูและการใช้ประโยชน์อย่างยั่งยืนจากทรัพยากรสัตว์น้ำภายในที่จับสัตว์น้ำในเขตประมงน้ำจืดหรือเขตประมงทะเลชายฝั่งรวมทั้งช่วยเหลือและสนับสนุนการดำเนินงานโครงการหรือกิจกรรมของชุมชนในเรื่องดังกล่าวอาศัยอำนาจตามความในมาตรา ๑๐ วรรคสอง แห่งพระราชบัญญัติการประมง พ.ศ.๒๕๕๘ อธิบดีกรมประมงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมประมง เรื่อง การขึ้นทะเบียนองค์กรชุมชนประมงท้องถิ่น พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้องค์กรชุมชนประมงท้องถิ่น หมายความว่า องค์กรชุมชนประมงท้องถิ่นที่จัดตั้งขึ้นและได้ขึ้นทะเบียนตามระเบียบนี้ชุมชนประมงท้องถิ่น หมายความว่ากลุ่มประชาชนที่อยู่ร่วมกันในพื้นที่หมู่บ้าน ตำบล อำเภอ หรือจังหวัดที่รวมตัวกันโดยมีวัตถุประสงค์หรือกิจกรรมที่เกี่ยวข้องโดยตรงกับการประมงร่วมกันเพื่อช่วยเหลือหรือสนับสนุนกันหรือทำกิจกรรมร่วมกันมีการดำเนินการอย่างต่อเนื่องและมีระบบบริหารจัดการและการแสดงเจตนาแทนกลุ่มได้หมู่บ้าน หมายความว่าหมู่บ้านตามกฎหมายว่าด้วยลักษณะการปกครองท้องที่ และให้หมายความรวมถึงชุมชนที่จัดตั้งขึ้นตามประกาศของทางราชการตำบล หมายความว่าตำบลตามกฎหมายว่าด้วยลักษณะการปกครองท้องที่และให้หมายความรวมถึงแขวงในเขตกรุงเทพมหานครอำเภอ หมายความรวมถึงเขตในกรุงเทพมหานครจังหวัด หมายความรวมถึงกรุงเทพมหานครสำนักงานประมงจังหวัด หมายความรวมถึง สำนักงานประมงพื้นที่กรุงเทพมหานครประมงจังหวัด หมายความรวมถึง ผู้อำนวยการสำนักงานประมงพื้นที่กรุงเทพมหานครพนักงานเจ้าหน้าที่ หมายความว่าผู้ที่มีอำนาจหน้าที่รับผิดชอบเกี่ยวกับการขึ้นทะเบียนเป็นองค์กรชุมชนประมงท้องถิ่นตามที่ได้รับมอบหมายจากประมงจังหวัดข้อ ๔ ให้อธิบดีกรมประมงรักษาการตามระเบียบนี้และให้มีอำนาจออกคำสั่งหรือประกาศเพื่อปฏิบัติการตามระเบียบนี้ให้กองตรวจราชการเป็นหน่วยงานกลางในการรวบรวมข้อมูลและบริหารจัดการให้เป็นไปตามระเบียบนี้ข้อ ๕ ให้สำนักงานประมงจังหวัดเป็นหน่วยงานรับขึ้นทะเบียนองค์กรชุมชนประมงท้องถิ่นในเขตพื้นที่ที่รับผิดชอบเพื่ออำนวยความสะดวกแก่ประชาชนในการขึ้นทะเบียนตามวรรคหนึ่ง ประมงจังหวัดอาจมอบหมายให้ประมงอำเภอเป็นผู้รับคำขอขึ้นทะเบียนแล้วส่งคำขอนั้นให้สำนักงานประมงจังหวัดดำเนินการต่อไปก็ได้ข้อ ๖ ให้ประมงจังหวัดเป็นผู้มีอำนาจในการพิจารณาอนุมัติหรือไม่อนุมัติให้ขึ้นทะเบียนองค์กรชุมชนประมงท้องถิ่นหรือเพิกถอนการขึ้นทะเบียนองค์กรชุมชนประมงท้องถิ่นข้อ ๗ องค์กรซึ่งมีลักษณะเป็นนิติบุคคล คณะบุคคลหรือองค์กรอื่นใดที่มีวัตถุประสงค์หรือกิจกรรมเกี่ยวข้องโดยตรงกับการประมงในท้องถิ่นนั้นและมีสมาชิกรวมกันไม่น้อยกว่าสามสิบคนมีสิทธิขอขึ้นทะเบียนองค์กรชุมชนประมงท้องถิ่นสมาชิกขององค์กรตามวรรคหนึ่ง ต้องเป็นบุคคลสัญชาติไทยเป็นผู้ประกอบอาชีพการประมงและมีภูมิลำเนาอยู่ในเขตพื้นที่ชุมชนประมงท้องถิ่นนั้นข้อ ๘ ให้กรรมการดำเนินงานขององค์กรที่ประสงค์จะขอขึ้นทะเบียนองค์กรชุมชนประมงท้องถิ่นจำนวนไม่น้อยกว่าสามคนร่วมกันยื่นคำขอต่อพนักงานเจ้าหน้าที่ณ สำนักงานประมงจังหวัดในเขตพื้นที่ที่องค์กรนั้นตั้งอยู่ตามแบบคำขอขึ้นทะเบียนท้ายระเบียบนี้ พร้อมด้วยเอกสารและหลักฐาน ดังต่อไปนี้(๑) สำเนาบัตรประจำตัวประชาชนและสำเนาทะเบียนบ้านของผู้ยื่นคำขอขึ้นทะเบียน(๒) สำเนาหนังสือรับรองการจดทะเบียนเป็นนิติบุคคล กรณีเป็นนิติบุคคล(๓) เอกสารแสดงประวัติโดยย่อขององค์กร การจัดตั้งวันเดือนปีที่จัดตั้ง วัตถุประสงค์ที่จัดตั้ง พร้อมด้วยระเบียบหรือข้อบังคับ กรณีเป็นคณะบุคคลหรือองค์กรอื่น(๔) บัญชีรายชื่อคณะกรรมการดำเนินงานในปัจจุบัน(๕) บัญชีรายชื่อสมาชิกกรณีองค์กรที่ประสงค์ขอขึ้นทะเบียนมีฐานะเป็นนิติบุคคลให้ผู้แทนตามกฎหมายข้อบังคับหรือตราสารจัดตั้งนิติบุคคลนั้นเป็นผู้ยื่นคำขอตามวรรคหนึ่งการขอขึ้นทะเบียนตามวรรคหนึ่งให้องค์กรหนึ่งมีสิทธิขอขึ้นทะเบียนได้เพียงหนึ่งจังหวัดข้อ ๙ เมื่อได้รับคำขอขึ้นทะเบียนแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอขึ้นทะเบียนเอกสารและหลักฐานต่างๆ หากไม่ถูกต้องหรือไม่ครบถ้วนให้แจ้งให้ผู้ยื่นคำขอขึ้นทะเบียนแก้ไขเพิ่มเติมคำขอขึ้นทะเบียนหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่พนักงานเจ้าหน้าที่กำหนดในกรณีที่ผู้ยื่นคำขอขึ้นทะเบียนไม่แก้ไขเพิ่มเติมคำขอขึ้นทะเบียนหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าคำขอขึ้นทะเบียนนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ยื่นคำขอขึ้นทะเบียนทราบข้อ ๑๐ ในกรณีที่คำขอขึ้นทะเบียนและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอขึ้นทะเบียนให้แก่ผู้ยื่นคำขอขึ้นทะเบียนและจัดทำความเห็นนำเสนอประมงจังหวัดข้อ ๑๑ เมื่อประมงจังหวัดได้รับคำขอขึ้นทะเบียนจากพนักงานเจ้าหน้าที่แล้วให้พิจารณาให้แล้วเสร็จภายในระยะเวลาสิบห้าวันนับแต่วันได้รับคำขอขึ้นทะเบียนจากพนักงานเจ้าหน้าที่นั้นและออกหนังสือสำคัญแสดงการขึ้นทะเบียนตามแบบที่กำหนดท้ายระเบียบนี้รวมทั้งมีหนังสือแจ้งให้ผู้ยื่นคำขอขึ้นทะเบียนทราบภายในเจ็ดวันนับแต่วันอนุมัติให้ขึ้นทะเบียนและทำการประกาศหรือประชาสัมพันธ์ให้ประชาชนได้รับทราบกรณีไม่อนุมัติให้ขึ้นทะเบียน ให้มีหนังสือแจ้งให้ผู้ยื่นคำขอขึ้นทะเบียนทราบภายในเจ็ดวันนับแต่วันที่มีคำสั่ง พร้อมแสดงเหตุผลการยื่นคำอุทธรณ์ และระยะเวลาสำหรับการอุทธรณ์ไว้ด้วยข้อ ๑๒ ให้ประมงจังหวัดพิจารณาเพิกถอนการขึ้นทะเบียนองค์กรชุมชนประมงท้องถิ่นเมื่อปรากฏข้อเท็จจริงว่ามีเหตุใดเหตุหนึ่งเกิดขึ้นกับองค์กรชุมชนประมงท้องถิ่นที่ได้ขึ้นทะเบียนไว้ดังต่อไปนี้(๑) ขาดคุณสมบัติตามข้อ ๗(๒)องค์กรชุมชนประมงท้องถิ่นนั้นมิได้ดำเนินงานกิจกรรมตามวัตถุประสงค์ที่ขอขึ้นทะเบียนไว้อย่างต่อเนื่องเป็นระยะเวลาหกเดือนขึ้นไป(๓) องค์กรชุมชนประมงท้องถิ่นนั้นแสดงความประสงค์ขอให้เพิกถอนการขึ้นทะเบียน(๔)องค์กรชุมชนประมงท้องถิ่นนั้นได้กระทำการอันฝ่าฝืนต่อกฎหมายหรือศีลธรรมอันดีของประชาชนหรือกระทำการที่เป็นภยันตรายต่อความสงบสุขของประชาชนหรือความมั่นคงของรัฐหรือกระทำการโดยมีวัตถุประสงค์เพื่อการดังกล่าวให้ประมงจังหวัดมีหนังสือแจ้งคำสั่งเพิกถอนการขึ้นทะเบียนองค์กรชุมชนประมงท้องถิ่นให้องค์กรนั้นทราบภายในเจ็ดวันนับแต่วันที่มีคำสั่งพร้อมแสดงเหตุผล การยื่นคำอุทธรณ์ และระยะเวลาสำหรับการอุทธรณ์ไว้ด้วยข้อ ๑๓ การอุทธรณ์และการพิจารณาคำอุทธรณ์ตามข้อ ๑๑วรรคสอง และข้อ ๑๒ วรรคสอง ให้บังคับตามกฎหมายว่าด้วยวิธีปฏิบัติราชการทางปกครองข้อ ๑๔ ให้สำนักงานประมงจังหวัดจัดทำข้อมูลการขึ้นทะเบียนองค์กรชุมชนประมงท้องถิ่นตามแบบที่กำหนดท้ายระเบียบนี้และประชาสัมพันธ์เผยแพร่ข้อมูลดังกล่าวทางระบบสารสนเทศอิเล็กทรอนิกส์ของสำนักงานให้เป็นปัจจุบันประกาศณ วันที่ ๑ กรกฎาคม พ.ศ. ๒๕๕๘จุมพล สงวนสินอธิบดีกรมประมง[เอกสารแนบท้าย]๑. แบบคำขอขึ้นทะเบียนองค์กรชุมชนประมงท้องถิ่น๒. รายชื่อคณะกรรมการดำเนินงานขององค์กร.............๓. รายชื่อสมาชิกขององค์กร..............๔. หนังสือสำคัญแสดงการขึ้นทะเบียนชุมชนประมงท้องถิ่น๕. ข้อมูลการขึ้นทะเบียนองค์กรชุมชนประมงท้องถิ่นจังหวัด ............(ดูข้อมูลจากภาพกฎหมาย)ปริยานุช/ผู้จัดทำ๗ กรกฎาคม ๒๕๕๘นุสรา/ผู้ตรวจ๒๗ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๔ ง/หน้า ๗/๓ กรกฎาคม ๒๕๕๘